
Datum: 20. 6. 2024


ZADEVA:	POJASNILO 1 K RAZPISNI DOKUMENTACIJI ŠT. JPE-SOP-229/24 - Dobava materiala za izvajanje strojnih del na plinovodnem omrežju naročnika po sklopih

1. Dne 17. 6. 2024 smo prejeli vprašanje potencialnega ponudnika z naslednjo vsebino:
»Spoštovani, V tehničnih navodilih za 10. sklop navajate, da morajo biti vsa sedla za cevi do DN200 sestavljena iz dveh polovic, kjer mora imeti zgornja polovica sedla elektrofuzijski odcep z integriranim cevnim držalom, v katerega lahko vstavimo različne elemente. Odcep mora dopuščati 360˚ rotacijo katere koli vstavljene komponente. Ta opis eksplicitno opisuje tehnično rešitev le enega konkretnega proizvajalca elektrofuzijskih fitingov in obenem izloča vse ostale konkurenčne proizvajalce, kljub temu, da ostali proizvajalci s svojimi nekoliko drugačnimi tehničnimi rešitvami, omogočajo pri uporabi enakovreden namen in rezultat posameznih elementov, ki jih navajate v svoji tabeli produktov v 10. sklopu. Glede na to, da ZJN-3 v 68. členu (točka 6) jasno prepoveduje takšne opise, vas pozivamo da spremenite tehnični opis in s tem omogočite ostalim ponudnikom da ponudijo enakovredne konkurenčne proizvode. Navajamo zapis iz zakona: 68. člen (tehnične specifikacije) (6) Če tega ne upravičuje predmet javnega naročila, v tehničnih specifikacijah ne smejo biti navedeni določena izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo. Prav tako v istem opisu za 10. sklop navajate, da morajo imeti elektrofuzijski elementi do premera PE63, integrirano cevno pritrditev, kar je zopet natančen opis tehnične rešitve le enega konkretnega proizvajalca (istega kot velja za opis zgoraj), obenem pa ostali konkurenčni proizvajalci z nekoliko drugačnimi tehničnimi rešitvami, a tehnično in kvalitativno enakovrednimi, glede na trenutni zapis ne morejo sodelovati na razpisu, kar je zopet v nasprotju z 68. členom (točka 6) ZJN-3. Predlagamo, da v zapis tehničnih navodil za 10.sklop, ob navedenih opisih dodate še ''ali tehnično enakovredno'', in s tem omogočite konkurenčnim proizvajalcem sodelovanje na razpisu.«

Odgovor naročnika na zgornje vprašanje potencialnega ponudnika:
Izkušnje s terena naročniku jasno dokazujejo, da so tehnične specifikacije, na katere se sklicuje v razpisni dokumentaciji, pripomogle k večji zanesljivosti gradnje priključnih plinovodov. Sedlo z vrtljivim 360° odcepom omogoča izvedbo priključka direktno v željeni smeri, s tem se naročnik izogne varjenju dodatnih EF lokov, s čimer zmanjšamo število elementov na samem priključku in s tem možnost napak ter dodatnih stroškov, ki bi nastali ob popravilu plinovodov.

[bookmark: _GoBack]Integrirane cevne pritrditve na EF elementih pa omogočajo delno fiksiranje PE cevi med samim postopkom EF varjenja. Izkušnje s terena nam tudi pri tej tehnični rešitvi dokazujejo, da se s tem izboljša zanesljivost gradnje priključnih plinovodov.

Naročnik dopušča enakovreden konkurenčni proizvod, ob upoštevanju, da je s tem izpolnjen pogoj naveden v razpisni dokumentaciji, v točki 2.9. Tehnična specifikacija naročnika.

Naročnik meni, da objavljen odgovor ni razlog za podaljšanje za oddajo ponudbe. 

To pojasnilo postane sestavni del razpisne dokumentacije.

Pojasnilo je bilo dne, 20. 6. 2024 objavljeno tudi na Portalu javnih naročil.

Lepo pozdravljeni!

		                                                                      JAVNI HOLDING Ljubljana
Sektor za javna naročila

Druzba je imetnik polnega certifikata Druini prijazno podietje in
pristopnega krovnega certifikata Druzbeno odgovoren delodajalec.

Druza z0 izvafarje strkounih in rozuofrih nolog o podrod
gospodiarsih jounih sluzb, neg orf Oknaznem sodiscy v Liublon,
&5 reg viozka 125690000, maviéna t: 5360193 csnovn kopizal
161446841 EUR, TR: NLB 02924.0012814747, D 5 70 DDV: SS7200204,
oredsednica NAGZOMega SYeca: Jodranka Dokic.




